Indhold

# Figur

Denne menu indeholder kommandoer til håndtering af figurobjekter.

### Streg

Tegner en ret linje dér, hvor du trækker på det aktuelle dokument. For at begrænse linjen til 45 grader, skal du holde Skift nede, mens du trækker.

For at indtaste tekst på en linje skal du dobbeltklikke på linjen og skrive eller indsætte din tekst. Tekstretningen svarer til retningen, du trak for at tegne linjen. For at skjule linjen skal du vælge Usynlig i feltet Stregtype på værktøjslinjen Objekt.

### Rektangel

Tegner et rektangel dér, hvor du trækker på det aktuelle dokument. Klik dér, hvor du vil placere et hjørne af rektanglet, og træk det til den størrelse, du ønsker. For at tegne et kvadrat, skal du holde Skift nede, mens du trækker.

### Ellipse

Tegner en oval dér, hvor du trækker på det aktuelle dokument. Klik dér, hvor du vil tegne ovalen, og træk den til den størrelse, du ønsker. For at tegne en cirkel skal du holde Skift nede, mens du trækker.

## Indsæt

## Figur

Denne undermenu indeholder almindelige figurer såsom en linje, cirkel, trekant og kvadrat eller en symbolfigur som et smilende ansigt, hjerte og blomst, som kan indsættes i dokumentet-

## Fordel markeringen

Fordeler tre eller flere valgte objekter jævnt langs den lodrette eller den vandrette akse. Du kan også fordele afstanden mellem objekter jævnt.

## Drej

Drejer det markerede objekt.

## Transformationer

Ændrer formen, retningen eller udfyldningen af de valgte objekter.

## Spejlvend

Spejlvender det markerede objekt vandret eller lodret.

## Konverter

Indstillinger for konverteringen af det markerede objekt.

## Justering

Ændrer justeringen af valgte objekter.

## Arrangér

Ændrer stablingsrækkefølgen på de(t) markerede objekt(er).

## Etablér gruppe

Grupper holder valgte objekter sammen, så de kan flyttes eller formateres som et enkelt objekt.

## Kombinér

Kombinerer to eller flere valgte objekter til en enkelt form. Til forskel fra gruppering tager et kombineret objekt egenskaberne fra det nederste objekt i stablingsrækkefølgen. Du kan opdele kombinerede objekter, men de oprindelige objektegenskaber går tabt.

## Opdel

Deler et kombineret objekt op i individuelle objekter. Det resulterende objekt har de samme linje- og fyldegenskaber som det kombinerede objekt.

## Flet

Tilføjer de markerede objekters flade til fladen for det nederste objekt i markeringen. Denne kommando egner sig bedst til brug på objekter, som overlapper hinanden.

## Træk fra

Trækker de markerede objekters flade fra fladen for det nederste objekt.

## Overskær

Opretter en figur ud fra det område, hvor de markerede objekter lapper over.

## Konsolidér tekst

Kombinér to eller flere valgte tekstfelter til et.

## Lav kopi

Laver en eller flere kopier af et markeret objekt.

## Ton over

Opretter figurer og fordeler dem med lige store trin mellem to tegneobjekter.

LibreOffice tegner en række mellemliggende figurer mellem to valgte objekter og grupperer resultatet.

## Samme bredde

Sætter bredden af to eller flere markerede objekter til bredden af det sidst markerede objekt. Samme bredde er kun tilgængelig, når to eller flere tegneobjekter er markeret.

## Samme højde

Sætter højden af to eller flere markerede objekter til højden for det sidst markerede objekt. Samme højde er kun tilgængelig, når to eller flere tegneobjekter er markeret.

## Forbind

Opretter en linje eller Bézierkurve ved at forbinde to eller flere linjer, Bézierkurver, eller andre objekter med en linje. Lukkede objekter, som indeholder fyld, bliver konverteret til linjer og mister deres fyld.

## Bryd

Bryder forbindelsen mellem linjer, som er blevet samlet med kommandoen Forbind.

Støt os venligst!