Indhold

# Diagramguide ▸ Dataområde

Åbner dialogen Dataområde, hvor du kan redigere dataområde og dataserier.

På denne side af Diagramguiden kan du vælge en enkelt kilde som dataområde. Dette område kan bestå af et eller flere rektangulære celleområder.

Brug siden Diagramguide ▸ Dataserie, hvis du har brug for mere kontrol over dataområderne.

For at tilgå denne kommando...

#### Fra menulinen:

Vælg Indsæt ▸ Diagram ▸ Dataserie.

Dobbeltklik på et diagram og vælg derefter Formatér ▸ Dataområder

#### Fra brugerfladen med faneblade:

Vælg Indsæt ▸ Diagram ▸ Dataserie.

#### Fra værktøjslinjer:

Vælg Indsæt Diagram.

Denne dialog er kun tilgængelig for diagrammer baseret på en tabel fra Calc eller Writer.

Tryk Skift+F1 og peg på et kontrolelement for at lære mere om det kontrolelement.

## For at angive et dataområde

1. Markér dataområdet. Gør et af følgende:

   Indtast dataområdet i tekstfeltet.

   I Calc kan et eksempel på et dataområde vær "$Ark1.$B$3:$B$14". Bemærk at et dataområde kan indeholde mere end ét område i et regneark, f.eks. er "$Ark1.A1:A5;$Ark1.D1:D5" også et gyldigt dataområde.

   Et eksempel på et eksternt dataområde kan være 'file:///home/user/Documents/Price list.ods'#$'Information SKU'.H51 som beskrevet i Referere til en celle i et andet ark.

   I Writer kunne et eksempel på et dataområde være "Tabel1.A1:E4".

   I Calc skal du klikke på Markér dataområde for at minimere dialogen og der efter trække hen over et celleområde for at vælge dataområdet.

   Hvis du ønsker et dataområde, der består af flere celleområder, som ikke er ved siden af hinanden, skal du indtaste det første område, manuelt tilføje et semikolon i slutningen af tekstfeltet og så indtaste de andre områder. Brug et semikolon som skilletegn mellem områder.

2. Klik på en af indstillingerne for dataserie i rækker eller i kolonner.

3. Kontroller om dataområdet har etiketter i den første række eller i den første kolonne eller begge.

I visningen kan du se, hvordan det endelige diagram vil se ud.

## Dataområde

Skriv det dataområde, som du ønsker at inkludere i diagrammet. For at minimere denne dialog mens du vælger dataområdet i Calc, klik på knappen Vælg dataområde.

## Dataserier i rækker

Dataserier får deres data fra rækkerne i det markerede dataområde. For XY-punktdiagrammer vil den første datarække indeholde x-værdier for alle serierne. Alle de øvrige datarækker bruges som y-værdier, én for hver serie.

## Dataserier i kolonner

Dataserier får deres data fra kolonnerne i det markerede dataområde. For XY-punktdiagrammer vil den første datakolonne indeholde x-værdier for alle serierne. Alle de øvrige datakolonner bruges som y-værdier, én for hver serie.

## Første række som etiket

For dataserier i kolonner: Den første række i området bruges som navne for dataserier. For dataserier i rækker: Den første række i området bruges som kategorier. De øvrige rækker udgør dataserierne. Hvis dette afkrydsningsfelt ikke markeres, er alle rækker dataserier.

## Første kolonne som etiket

For dataserier i kolonner: Den første kolonne i området bruges som navne for dataserier. For dataserier i rækker: Den første kolonne i området bruges som kategorier. De øvrige kolonner udgør dataserierne. Hvis dette afkrydsningsfelt ikke markeres, er alle kolonner dataserier.

Relaterede emner

Indsætte diagrammer

Diagramguide ▸ Diagramtype

Diagramguide ▸ Dataserie

Diagramguide ▸ Diagramelementer

Støt os venligst!